### Beslutningstema

I denne sag skal der tages stilling til vedtægter for Fonden Toftlund Sport og Fritidscenter.

### Sagsfremstilling

Fonden Toftlund Sport og Fritidscenter blev stiftet med retsvirkning fra den 1. april 2025.

Fonden skal overtage driften af Toftlund Sport og Fritidscenter og Manufakturen i Toftlund fra den selvejende institution Toftlund Sport og Fritidscenter.

Vedtægter og vedtægtsændringer for Tønder Kommunes selvejende institutioner og fonde, som drifter idrætshaller/idrætscentre, skal godkendes af kommunalbestyrelsen.

Ved godkendelse af fondens vedtægter konsekvensrettes gældende driftsaftaler med den selvejende institution Toftlund Sport og Fritidscenter til Fonden Toftlund Sport og Fritidscenter.

**Fondens formål**

Fondens formål er på et almenvelgørende og almennyttigt grundlag at understøtte idrætten, kulturen og sundhedens fremme i Region Syddanmarks område, dog fortrinsvis Tønder Kommune primært ved at opføre, eje, udleje og drive haller og andre bygninger og i tilknytning hertil, at centret kan anvendes til møder, udstillinger, koncerter og beslægtet virksomhed samt drive cafeteria.

### Indstilling Vicekommunaldirektøren indstiller,

at vedtægterne for Fonden Toftlund Sport og Fritidscenter godkendes, og

at indstillingen videresendes til Kommunalbestyrelsen.

**Beslutning fra Kultur- og Fritidsudvalget den 1. oktober 2025, pkt. 3:**

Indstillingen anbefales.

Øystein Holm blev erklæret inhabil i punktet.

### Beslutning

Kommunalbestyrelsen erklærede Øystein Holm (V) inhabil, hvorfor han ikke deltog i sagens behandling.

Indstillingen godkendt.